CELEX: 32015D0681
Language: da
Date: 2015-04-29 00:00:00
Title: Kommissionens gennemførelsesafgørelse (EU) 2015/681 af 29. april 2015 om offentliggørelse af referencerne for standard EN ISO 4210, del 1-9, for by- og trekkingcykler, mountainbikes og racercykler og for standard EN ISO 8098 for børnecykler i Den Europæiske Unions Tidende i henhold til Europa-Parlamentets og Rådets direktiv 2001/95/EF (EØS-relevant tekst)

30.4.2015   
            
            
               DA
            
            
               Den Europæiske Unions Tidende
            
            
               L 111/30
            
         KOMMISSIONENS GENNEMFØRELSESAFGØRELSE (EU) 2015/681
   af 29. april 2015
   om offentliggørelse af referencerne for standard EN ISO 4210, del 1-9, for by- og trekkingcykler, mountainbikes og racercykler og for standard EN ISO 8098 for børnecykler i Den Europæiske Unions Tidende i henhold til Europa-Parlamentets og Rådets direktiv 2001/95/EF
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 4, stk. 2, første afsnit, og
   ud fra følgende betragtninger:
   
               (1)
            
            
               I artikel 3, stk. 1, i direktiv 2001/95/EF fastsættes det, at producenter kun må markedsføre sikre produkter.
            
         
               (2)
            
            
               I henhold til artikel 3, stk. 2, andet afsnit, i direktiv 2001/95/EF formodes et produkt at være sikkert for så vidt angår de risici og risikokategorier, der er omfattet af de pågældende nationale standarder, når det er i overensstemmelse med ikke-bindende nationale standarder, der gennemfører europæiske standarder, for hvilke Kommissionen i overensstemmelse med direktivets artikel 4 har offentliggjort referencer i Den Europæiske Unions Tidende.
            
         
               (3)
            
            
               I henhold til artikel 4, stk. 1, i direktiv 2001/95/EF fastlægges europæiske standarder af europæiske standardiseringsorganer på grundlag af mandater fastsat af Kommissionen.
            
         
               (4)
            
            
               I henhold til artikel 4, stk. 2, i direktiv 2001/95/EF skal Kommissionen offentliggøre referencerne for sådanne standarder.
            
         
               (5)
            
            
               Den 29. november 2011 vedtog Kommissionen afgørelse 2011/786/EU (2) om sikkerhedskrav, der i henhold til direktiv 2001/95/EF skal opfyldes af de europæiske standarder for cykler, børnecykler og bagagebærere til cykler.
            
         
               (6)
            
            
               Den 6. september 2012 udstedte Kommissionen mandat M/508 til de europæiske standardiseringsorganer til at udarbejde europæiske standarder til tackling af de største risici forbundet med cykler, børnecykler og bagagebærere til cykler.
            
         
               (7)
            
            
               Som reaktion på Kommissionens mandat vedtog Den Europæiske Standardiseringsorganisation en række nye standarder: EN ISO 4210, del 1-9, for by- og trekkingcykler, mountainbikes og racercykler og standard EN ISO 8098 for børnecykler. Disse erstatter de tidligere standarder EN 14764:2005, EN 14766:2005 og EN 14781:2005.
            
         
               (8)
            
            
               Den europæiske standard EN ISO 4210, del 1-9, og den europæiske standard EN ISO 8098 opfylder mandat M/508 og er i overensstemmelse med det almindelige sikkerhedskrav i direktiv 2001/95/EF. Referencerne herfor bør derfor offentliggøres i Den Europæiske Unions Tidende.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved direktiv 2001/95/EF —
            
         VEDTAGET DENNE AFGØRELSE:
   Artikel 1
   Referencerne for følgende standarder offentliggøres i C-udgaven af Den Europæiske Unions Tidende:
   
               a)
            
            
               EN ISO 4210-1:2014 »Cykler — Sikkerhedskrav til cykler« — Del 1: »Begreber og definitioner«
            
         
               b)
            
            
               EN ISO 4210-2:2014 »Cykler — Sikkerhedskrav til cykler« — Del 2: »Krav til by- og trekkingcykler, cykler til unge samt mountainbikes og racercykler«
            
         
               c)
            
            
               EN ISO 4210-3:2014 »Cykler — Sikkerhedskrav til cykler« — Del 3: »Fælles prøvningsmetoder«
            
         
               d)
            
            
               EN ISO 4210-4:2014 »Cykler — Sikkerhedskrav til cykler« — Del 4: »Prøvningsmetoder for bremser«
            
         
               e)
            
            
               EN ISO 4210-5:2014 »Cykler — Sikkerhedskrav til cykler« — Del 5: »Prøvningsmetoder for styretøj«
            
         
               f)
            
            
               EN ISO 4210-6:2014 »Cykler — Sikkerhedskrav til cykler« — Del 6: »Prøvningsmetoder for stel og forgaffel«
            
         
               g)
            
            
               EN ISO 4210-7:2014 »Cykler — Sikkerhedskrav til cykler« — Del 7: »Prøvningsmetoder for hjul og fælge«
            
         
               h)
            
            
               EN ISO 4210-8:2014 »Cykler — Sikkerhedskrav til cykler« — Del 8: »Prøvningsmetoder for pedaler og drivsystemer«
            
         
               i)
            
            
               EN ISO 4210-9:2014 »Cykler — Sikkerhedskrav til cykler« — Del 9: »Prøvningsmetoder for saddel og saddelpind«
            
         
               j)
            
            
               EN ISO 8098:2014 »Børnecykler« — »Sikkerhedskrav og prøvningsmetoder«.
            
         Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 29. april 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 11 af 15.1.2002, s. 4.
   
      (2)  Kommissionens afgørelse 2011/786/EU af 29. november 2011 om sikkerhedskrav, der i henhold til Europa-Parlamentets og Rådets direktiv 2001/95/EF skal opfyldes af de europæiske standarder for cykler, cykler til småbørn og bagagebærere til cykler (EUT L 319 af 2.12.2011, s. 106).